aktinolitt
Store norske leksikon,Realfag,Geologi,Mineraler,Silikatmineraler
Aktinolitt er et lys grønt til grågrønt mineral i amfibol-gruppen. Mineralet er et vanlig i Norge og er karakteristisk for lav og middel-metamorfe bergarter, som blant annet i grønnskifere.
Mineralet har kjemisk formel Ca2(Fe, Mg)5Si8O22(OH)2. Aktinolitt er en klinoamfibol, som er en blanding av endeleddene magnesiumrik tremolitt og jernrik ferro-aktinolitt.Navnet kommer av det greske aktis som betyr stråle. Mineralet er også omtalt som «strålstein», og en finfibrig hårete asbestvariant blir ofte omtalt som byssolitt. Les mer i Store norske leksikon amfiboler silikatmineraler mineraler